Ja, daar is nog 'n plek vir kassette | Netwerk24
Ja, daar is nog 'n plek vir kassette
Deur Rossouw Nel, Kaapstad 22 Junie 2019 00:00
Ek is bly Bun Booyens kraak kassetbandjies darem nie té sleg af nie (19.06). Toevallig het ek verlede week vir my 'n tweedehandse kassetspeler aangeskaf. Daar is dinge op bandjies wat ek nie op die internet kan kry nie.
Op Vadersdag het ons die boksie met die bandjies wat my ma van ons as kinders gemaak het, uitgehaal. Ons kon in die sitkamer sit en vir die eerste keer in dekades na ons eie kleuterstemme luister.
Boonop ontdek ek onlangs die bandjie van Kramer en Petersen se musiekblyspel Fairyland. Dit is nie tans op Spotify, CD of plaat beskikbaar nie!
Dus wil ek net sê dat hoewel bandjies kan uitrafel en verdof, is daar steeds 'n plekkie daarvoor in ons klankekologie.